CELEX: 62011CN0537
Language: mt
Date: 2011-10-21 00:00:00
Title: Kawża C-537/11: Talba għal deċiżjoni preliminari mressqa mit-Tribunale di Genova (L-Italja) fil- 21 ta’ Ottubru 2011 — Mattia Manzi, Compagnia Naviera Orchestra vs Capitaneria di Porto di Genova

17.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 370/20
            
         Talba għal deċiżjoni preliminari mressqa mit-Tribunale di Genova (L-Italja) fil-21 ta’ Ottubru 2011 — Mattia Manzi, Compagnia Naviera Orchestra vs Capitaneria di Porto di Genova
   (Kawża C-537/11)
   2011/C 370/32
   Lingwa tal-kawża: it-Taljan
   
      Qorti tar-rinviju
   
   Tribunale di Genova.
   
      Partijiet fil-kawża prinċipali
   
   
      Rikorrenti: Mattia Manzi, Compagnia Naviera Orchestra.
   
      Konvenuta: Capitaneria di Porto di Genova.
   
      Domandi preliminari
   
   
               (1)
            
            
               L-Artikolu 4a tad-Direttiva 1999/32/KE (1), kif emendata bid-Direttiva 2005/33/KE (2), adottata wkoll fid-dawl tad-dħul fis-seħħ tal-Anness VI tal-Konvenzjoni MARPOL, għandu jiġi interpretat, taħt l-osservanza tal-prinċipju internazzjonali tal-bona fide u tal-prinċipju ta’ kooperazzjoni leali bejn il-Komunità u l-Istati Membri, fis-sens li l-limitu, stabbilit mill-imsemmi artikolu, ta’ 1.5 % fil-massa tal-kontenut ta’ kubrit f’diesel għal użu marittimu ma japplikax għall-bastimenti li jtajru bandiera ta’ Stat li ma huwiex membru tal-UE iżda li huwa parti fil-Konvenzjoni MARPOL 73/78, anki jekk dawn il-bastimenti jinsabu f’port ta’ Stat Membru, li jkun ukoll parti għall-Anness VI tal-Konvenzjoni MARPOL 73/78?
            
         
               (2)
            
            
               Fil-każ li l-Artikolu 4a tad-Direttiva 1999/32/KE, kif emendata bid-Direttiva 2005/33/KE, ma għandux jiġi interpretat fis-sens imsemmi fid-domanda 1), dan l-artikolu, inkwantu jipprovdi limitu ta’ 1.5 % fil-massa tal-kontenut ta’ kubrit f’diesel għal użu marittimu użat mill-bastimenti tal-passiġġieri li joperaw servizzi regolari minn jew lejn port Komunitarju, inklużi l-bastimenti li jtajru bandiera ta’ Stat li ma huwiex membru tal-UE, iżda li jkun parti mill-Anness VI tal-Konvenzjoni MARPOL 73/78, li abbażi tagħha, lil hinn miż-żoni SECA, japplika l-limitu ta’ 1.5 % fil-massa tal-kontenut ta’ kubrit f’diesel, huwa illegali, meta jipprekludi l-prinċipju ġenerali tad-dritt internazzjonali pacta sunt servanda, kif ukoll il-prinċipju ta’ kooperazzjoni leali bejn il-Komunità u l-Istati Membri, billi jobbliga lill-Istati Membri li rratifikaw u li huma parti għall-Anness XI sabiex huma jinjoraw l-obbligi imposti fuqhom fir-rigward tal-Istati l-oħra li huma parti għall-Anness VI tal-Konvenzjoni MARPOL 73/78?
            
         
               (3)
            
            
               Il-kunċett ta’ “servizzi regolari” msemmi fl-Artikolu 2(3)(g) tad-Direttiva 1999/32/KE, kif emendata bid-Direttiva 2005/33/KE, għandu jiġi interpretat fis-sens li l-cruise liners għandhom jitqiesu bħala bastimenti li joperaw “servizzi regolari”?
            
         
      (1)  ĠU Edizzjoni Speċjali bil-Malti, Kapitolu 13, Vol. 24, p. 17
   
      (2)  ĠU L 191, p. 59